Opdatering: Politiet har fundet Niels Thomsen i god behold. Omkring kl 22:30 torsdag aften forlod Niels Thomsen Hjørring Sygehus uden besked. Fredag morgen er han endnu ikke fundet, og det får derfor Nordjyllands Politi til at efterlyse ham. - Han er gået fra sygehuset i forbindelse med en behandling, som han ikke blev færdig med, oplyser vagtchef ved Nordjyllands Politi, Torben Larsen. Hvad han blev behandlet for i sin indlæggelse, kan vagtchefen ikke komme ind på. - Han er godt gående, men vi har desværre ikke noget, der peger os i nogen retning af, hvor han kan befinde sig, siger politiet, der lige nu søger med flere patruljer i og omkring Hjørring. Niels beskrives som værende 180-185 cm. høj, gråt hår, spinkel af bygning, iført grå bukser og grå trøje. Har du set Niels, bedes du kontakte Nordjyllands Politi på telefon 114.

Referat:
80-årige Niels Thomsen forlod sygehuset, før han blev færdig med sin behandling.